Εικόνα που περιέχει κείμενο

Περιγραφή που δημιουργήθηκε αυτόματα

**Κρυπτονομίσματα ως επενδυτικές επιλογές:**

**Τα θετικά και τα αρνητικά**

**Οικονομικη Φυσική – Χρηματοοικονομικές Προβλέψεις**

**Του**

**Μαρούλη Αδαμάντιου**

Table of Contents

[Εισαγωγή 3](#_Toc103438107)

[Τι είναι 5](#_Toc103438108)

[Κρύπτο σε όλο τον κόσμο 6](#_Toc103438109)

[Επενδύσεις ιδρυμάτων 8](#_Toc103438110)

[Κίνδυνοι 10](#_Toc103438111)

[Συμπεράσματα 11](#_Toc103438112)

[Βιβλιογραφία 12](#_Toc103438113)

# Εισαγωγή

Τα κρυπτονομίσματα στις μέρες μας έχουν ξεπεράσει τις προσδοκίες πολλών ανά τα προηγούμενα έτη καθώς η κατοχή τους πλέον αλλα και ο όγκος των συναλλαγών τους αυξάνετε μέρα με τη μέρα. Έρευνες δείχνουν ότι ο όγκος συναλλαγών τους συνδέεται με παράγοντες παγκόσμιου βεληνεκούς όπως για παράδειγμα ο πληθωρισμός που αναμένεται ανά χώρα, οι μακροπρόθεσμες προσδοκίες των επενδυτών αλλά και πιο απτά περιουσιακά στοιχεία όπως αποδόσεις ομολόγων, τιμές χρυσού κτλπ. (Feyen, Kawashima et. all 2022)

Υπάρχουν πολλοί επιστήμονες κυρίως στον οικονομικό τομέα οι οποίοι φαίνεται να είναι σκληροί κριτές των κρυπτονομισμάτων καθώς οι έντονες μεταβλητότητες που παρουσιάζουν σχεδόν καθημερινά στις τιμές τους δεν βοηθούν τον επενδυτή να το θεωρήσει ως ¨ασφαλή¨ επένδυση (Fatas, di Mauro 2018), φυσικά υπάρχουν και οι απόψεις ότι ακόμα και σε περίπτωση επιτυχίας των κρυπτονομισμάτων ως ένα νόμιμο μέσο συναλλαγών στο μέλλον θα δημιουργήσει ολέθριους κινδύνους στην παγκόσμια αγορά οι οποίοι πιθανόν να είναι πολύ αργά για να αντιμετωπιστούν έως τότε (Danielsson 2021).

Οι απόψεις που διατυπώνονται στο θέμα είναι διαμετρικά αντίθετες καθώς υπάρχει η μια πλευρά η οποία επιχειρηματολογεί ότι τα κρύπτο είναι το μέλλον καθώς αφαιρούν το μεσάζοντα από την εξίσωση πράγμα που θεωρητικά μπορεί να σημαίνει ότι αφαιρεί τον έλεγχο από κυβερνήσεις, χρηματοπιστωτικά ιδρύματα κτλπ, λόγω της τεχνολογίας τους είναι πολύ δύσκολο να κινδυνέψει σαν κλάδος από κακόβουλές πράξεις (σχετικές έρευνες μέχρι σήμερα διαφωνούν με τον ισχυρισμό αυτόν) και φυσικά υπάρχει και η αντίθετη πλευρά η οποία μιλάει για προβλήματα τα οποία δεν έχουν τουλάχιστον μέχρι στιγμής λύση. Είναι γεγονός ότι μιλώντας για κρύπτο ως μέσω συναλλαγών χρειάζεται κάποιοι είδους ασφάλεια, όπως το δολάριο καλύβεται από χρυσό, κυβέρνηση, χρηματοπιστωτικά ιδρύματα και ειδικές επιτροπές έτσι και ένα κρυπτονόμισμα θα έπρεπε θεωρητικά να διασφαλίζεται από κάτι.

Κάτι ανάλογο ισχύει και στην ακόλουθει περίπτωση όπου οι Schilling και Uhlig 2018 παρουσίασαν στοιχεία μιας έρευνας του 2018 των Financial Times όπου διαπιστώθηκε ότι η αστάθεια των τιμών οφείλεται σε μεγάλο βαθμό στην έλλειψη κεντρικής τράπεζας κρυπτονομισμάτων καθώς η αξία τους δεν ελέγχεται από μια καθορισμένη κεντρική τράπεζα είναι φυσιολογικό να συμπεριφέρονται τελείως διαφορετικά από τις ¨παραδοσιακές¨ ισοτιμίες.

Μπορούν όμως τα κρυπτονομίσματα να αποτελέσουν μια καλή επενδυτική επιλογή; Αυτή είναι μια ερώτηση δύσκολη στο να απαντηθεί καθώς για να δώσει κανείς την απάντηση πρέπει πρώτα να πάρει απαντήσεις σε άλλες ερωτήσεις που γεννά η αρχική!

1. Τι είδους επενδυτής είσαι;
2. Τι σχέση έχεις με την ανάληψη ρίσκου;
3. Τι χρονοδιάγραμμα έχεις για μια τέτοια επένδυση;
4. Μπορείς να αντέξεις την μεταβλητότητα που από τη γέννηση τους μέχρι και σήμερα έρχεται πακέτο μαζί τους;
5. Μπορείς να αντέξεις να χάσεις όλη την επένδυση σου μέσα σε λίγους μήνες, μέρες, ώρες;

Αυτές και πολλές άλλες, είναι ερωτήσεις που πρέπει να απαντηθούν προκειμένου να απαντήσουμε στην αρχική ερώτηση!

Γνωρίζουμε ότι τα κρυπτονομίσματα είναι ένας επενδυτικός κλάδος που έχει δημιουργήσει ολόκληρες περιουσίες αλλά έχει ροκανίσει με την ίδια ταχύτητα άλλες!

Παρακάτω θα δούμε συνοπτικά τι είναι τα κρυπτονομίσματα, τι δραστηριότητα υπάρχει τα τελευταία χρόνια και κάποια παραδείγματα επενδυτών που έκαναν την επιλογή να επενδύσουν σε αυτό τον κλάδο.

Τέλος θα βγάλουμε κάποια συμπεράσματα για το αν τελικά αποτελούν μια καλή επενδυτική επιλογή για τον επενδυτή.

# Τι είναι

Η αρχική ιδέα προήλθε από τον γνωστό – άγνωστο Satoshi Nakamoto ο οποίος πριν σχεδόν μια δεκαπενταετία δημιούργησε το πρώτο bitcoin η αλλιώς ένα ψηφιακό νόμισμα και εξέδωσε το σχετικό ΄΄white paper΄΄ το οποίο περιείχε τις λεπτομέρειες για το τι είναι, γιατί δημιουργήθηκε, πως λειτουργεί και τι ανάγκες σκοπεύει να καλύψει.

Βασισμένο σε τεχνολογία blockchain, αυτό το είδος ισοτιμίας θεωρείται ασφαλές καθώς μπορεί να επιτύχει συναίνεση ακόμα και από τους πιο αναξιόπιστους (Garnett 2021) ενώ στον τίτλο αναφερόταν ως

΄΄Bitcoin: A Peer-to-Peer Electronic Cash System΄΄.

Η τεχνολογία αυτή μπορεί να παρομοιαστεί πολύ εύκολα με ένα απλό παλιομοδίτικο βιβλίο συναλλαγών καθώς ουσιαστικά καταγράφει όλες τις συναλλαγές που γίνονται με τη διαφορά ότι πρέπει να επικυρωθούν από τρίτους με χρήση ψηφιακής υπογραφής και φυσικά ότι γίνονται όλα διαδικτυακά.

Η θεμελιώδης ιδέα ήταν να δημιουργηθεί ένα είδος ισοτιμίας και ένα είδος χρηματοπιστωτικού συστήματος το οποίο ουσιαστικά δεν μπορεί να ελέγξει κανείς, εάν μπορέσεις να το επιτύχεις αυτό η ιδέα ήταν ότι δεν θα υπάρχει καμία είδους ΄΄αδικία΄΄ καθώς πολύ πρωτοπόροι της συγκεκριμένης τεχνολογίας θεωρούσαν το υπάρχον σύστημα διεφθαρμένο (Danielsson 2022). Στη συνέχεια άρχισαν να εμφανίζονται διάφορα κρυπτονομίσματα το ένα μετά το άλλο αρκέτα από αυτά χωρίς καμία χρησιμότητα, άλλα δημιουργήθηκαν από διάφορους προγραμματιστές ΄΄απλά για πλάκα΄΄ ή ως ΄΄αστείο΄΄ ενώ φυσικά δεν έλειψαν και εκείνα που αρχικά φαινόντουσαν πολλά υποσχόμενα από τους δημιουργούς τους και τελικά αποδείχθηκαν απάτες με τρανό παράδειγμα την περίπτωση του OneCoin όπου δημιουργός ήταν η Ruja Ignatova και οι εταιρείες πίσω από το νόμισμα ήταν οι OneCoin Ltd. Και OneLife Network Ltd.. Η Ignatova κατάφερε να ξεγελάσει πολλούς επενδυτές και το 2017 κατόρθωσε να εξαφανιστεί με λεία 4 δισεκατομμύρια δολάρια ενώ ο συνιδρυτής Sebastian Greenwood βρίσκεται στην φυλακή για οικονομικές απάτες στις ΗΠΑ (Investopedia, Frankenfield 2021).

Σήμερα, υπάρχουν πλεον διαθέσιμα στην αγορά χιλιάδες κρυπτονομίσματα εκ των οποίων το μεγαλύτερο κομμάτι της αγοράς φαίνεται να εκπροσωπούν τα: Bitcoin, Ethereum, BNB, XRP κ.α. ενώ το Bitcoin εκπροσωπεί παραπάνω από το 40% της συνολικής αγοράς.

# Κρύπτο σε όλο τον κόσμο

Οι Feyen, Kawashima και Mittal σε ένα πρόσφατο άρθρο τους (2022) κάνουν λόγο για παγκόσμιο φαινόμενο καθώς έρευνες δείχνουν ότι σχεδόν 200 εκατομμύρια άνθρωποι ανά τον κόσμο είχαν στην κατοχή τους η χρησιμοποίησαν κρύπτο μέσα στη χρονιά 2021.

Παρακάτω φαίνεται το διάγραμμα 1 που παρουσιάστηκε στο σχετικό άρθρο στο οποίο βλέπουμε το μερίδιο αγοράς που εξασφάλισε, το οποίο έφτασε τα 2,8 τρισεκατομμύρια δολάρια μόνο το πρώτο εξάμηνο του 2021.

Κάτι που αξίζει να αναφερθεί είναι ότι οι μεγάλης αξίας μεταφορές αγγίζουν τα 2,68 τρις ενώ αντίστοιχες μικρότερου μεγέθους ήταν κοντά στα 128 δις κάτι που πιθανόν να υποδηλώνει έναν δυσανάλογα μεγάλο ρόλο θεσμικής δραστηριότητας.

Διάγραμμα 1

Chart, bar chart

Description automatically generated

Πηγή: Chainalysis, World Bank staff calculations , Feyen κλ. 2022

Στη συνέχεια στο διάγραμμα 2 θα δούμε να επιβεβαιώνονται τα παραπάνω παρατηρώντας την γεωγραφική κατανομή δραστηριότητας των κρύπτο ανά τον κόσμο.

Παρατηρείται μεγάλος όγκος συναλλαγών σε περιοχές όπως η Λατινική Αμερική και η Καραϊβική (0,07% του ΑΕΠ), σε Ευρώπη και κεντρική Ασία (0,1% του ΑΕΠ) κ.α. ενώ σχετικά μικρότερη δραστηριότητα υπάρχει σε περιοχές με μικρομεσαίο εισόδημα.

Διάγραμμα 2

Map

Description automatically generated

Πηγή: Chainalysis, World Bank staff calculations , Feyen κλ. 2022

Τα παραπάνω δεδομένα υποδεικνύουν ότι το μεγαλύτερο ποσοστό συναλλαγών συγκεντρώνεται στην Βόρεια Αμερική (ΗΠΑ πιο συγκεκριμένα), στην Ευρώπη αλλά και στην κεντρική Ασία πράγμα που μπορεί να δείχνει πως αναπτυσσόμενες χώρες καθώς και χώρες με οικονομίες μεγάλου εισοδήματος συνεχίζουν να αντιπροσωπεύουν το μεγαλύτερο μερίδιο της συνολικής δραστηριότητας.

# Επενδύσεις ιδρυμάτων

Τον Αύγουστο του 2021 η έμπειρη ρεπόρτερ [Carla Mozée](https://www.businessinsider.com/author/carla-moze)έγραψε για το γνωστό διαδικτυακό μέσο ενημέρωσης (οικονομικού περιεχομένου) Insider προσπαθώντας να εντοπίσει χρηματοπιστωτικά ιδρύματα τα οποία έχουν επενδύσει μεγάλα κεφάλαια στα κρυπτονομίσματα, ενδεικτικά θα αναφέρουμε ότι στην δεκάδα βρέθηκαν να είναι ιδρύματα όπως η Citibank με επένδυση της τάξης των 280 εκατ., UBS με επένδυση της τάξης των 266 εκατ., Morgan Stanley με επένδυση της τάξης των 234 εκατ. και πολλά άλλα. Φυσικά κάποιες από τις επενδύσεις είναι είτε άμεσες είτε έμμεσες καθώς φαίνεται σε αρκετές περιπτώσεις οι επενδύσεις να γίνονται σε εταιρείες που ασχολούνται είτε με την τεχνολογία blockchain, είτε με σχετικό λογισμικό, είτε ακόμα και σε εταιρείες τύπου broker, exchange.

Οι Sun, Dedahanov κ.λ δημοσίευσαν ένα άρθρο σχετικά με τους παράγοντες που επηρεάζουν τις αποφάσεις θεσμικών επενδυτών να προσθέσουν κρυπτονομίσματα στα χαρτοφυλάκια τους, μεταξύ άλλων πολύ ενδιαφέρον φάνηκε το μοντέλο που προτάθηκε το οποίο αποτελέιται από κάποιους κύριους παράγοντες όπως παραθέτονται παρακάτω:

* Εξοικείωση με την επωνυμία (Brand Familiarity)
* Εμπιστοσύνη στην επωνυμία (Brand trust)
* Πόσο ΄΄ακριβό΄΄ θεωρείται το προιόν (Price consciousness)
* Καινοτομία (Innovativeness)

και καταλήγουν στην ΄΄πρόθεση επένδυσης΄΄ (Investment intention) των επενδυτών με το τελευταίο να μετριάζει τη σχέση μεταξύ της επενδυτικής πρόθεσης με το πόσο ΄΄ακριβό΄΄ θεωρείται, με την εξοικείωση με την επωνυμία αλλά και με την εμπιστοσύνη σε αυτήν. Παρακάτω βλέπουμε και το σχετικό διάγραμμα 3.

Διάγραμμα 3

Diagram

Description automatically generated

Πηγή: Sun, Dedahanov κλ. 2021

Η έρευνα έγινε πάνω σε δεδομένα 253 πολυεθνικές εταιρείες ιδιωτικού μετοχικού κεφαλαίου και τα αποτελέσματα έδειξαν με σειρά σημαντικότητας πως η καινοτομία ήταν το κύριο χαρακτηριστικό που ενδιαφέρει τους επενδυτές ενώ στη συνέχεια ακολουθεί η εξοικείωση με την επωνυμία κ.α..

Γενικότερα η παραπάνω έρευνα έδειξε μεγάλη σημαντικότητα στη δημιουργία στρατηγικών μάρκετινγκ και διαχείρισης των κρυπτονομισμάτων ώστε να ενισχυθεί η ανταγωνιστικότητα.

Τα παραπάνω ευρήματα βρέθηκαν να συμφωνούν και με άλλες σχετικές έρευνες κάτι το οποίο τα κάνει ακόμα πιο αξιόπιστα καθώς οι Daniel και Lennon (2016) απέδειξαν πως η εμπιστοσύνη στην επωνυμία παίζει πολύ σημαντικό ρόλο στις αγορές κρυπτονομισμάτων ενώ οι Lou και Li (2017) πρότειναν ένα μοντέλο με παράγοντες σχετικούς με την καινοτομία για να δοκιμάσουν την υιοθέτηση της τεχνολογίας blockchain από μεγάλα διευθυντικά στελέχοι διαφόρων εταιρειών (Sun, Dedahanov κ.α. 2021).

Φυσικά δε θα μπορούσαμε να μην αναφερθούμε σε άτομα όπως ο Michael Saylor πρόεδρος της εταιρείας Microstrategy η οποία μέχρι το Δεκέμβρη του 2021 είχε στην κατοχή της περίπου 120,000 bitcoin, τον Elon Musk, πρόεδρο και συνιδρυτή της εταιρείας Tesla κ.α. η οποία κατά την χρονιά 2021 έκανε αγορά bitcoin αξίας 1.5 δις δολαρίων με σκοπό να ξεκινήσει να δέχεται bitcoin ως μορφή πληρωμής, τον Barry Silbert, Michael Novogratz και πολλούς άλλους (Rakesh Sharma Investopedia 2022).

# Κίνδυνοι

Γνωρίζουμε ότι κάθε είδος αγοράς μπορεί να κρύβει κινδύνους και ότι είτε μιλάμε για μικρή είτε για μεγάλη επένδυση σε μια αγορά πάντα πρέπει να γίνετε η σωστή προετοιμασία. Οι Tsuchiya και Hiramoto δημοσίευσαν ένα άρθρο το 2021 σχετικά με την απάτη που έλαβε μέρος σε γνωστή εταιρεία τύπου broker (Coincheck Exchange) στην Ιαπωνία, από την οποία εκλάπησαν 58 δις Γεν (530 εκατ. δολάρια). Το περιστατικό θεωρείται μέχρι σήμερα μια από τις μεγαλύτερες κλοπές και περισσότεροι από 30 άνθρωποι φάνηκε να εμπλέκονται στην υπόθεση, παρόλα αυτά οι δράστες φαίνεται να παραμένουν ελεύθεροι και οι αρμόδιες αρχές φαίνεται να μην έχουν καταφέρει να διαλευκάνουν το πως ακριβώς κατάφεραν να αποσπάσουν ένα τόσο μεγάλο ποσό κρυπτονομισμάτων (ΝΕΜ).

Μιας και τα νέα τρέχουν γρήγορα ένα ασύλληπτο γεγονός έλαβε χώρα πρόσφατα (Μάιος 2022) με το γνωστό κρυπτονόμισμα Luna το οποίο είναι άμεσα συνδεδεμένο με τα Terra Blockchain, Terra Foundation και Terraform Labs κατάφερε να χάσει μέσα σε λιγότερο από μια εβδομάδα το 99,98% της αξίας του, μάλιστα οι αρμόδιοι φαίνεται να έκλεισαν το δίκτυο προσωρινά ώστε να προσπαθήσουν να αντιμετωπίσουν την κατάσταση και φυσικά στη συνέχεια ακολούθησε διακοπή του δικτύου.

Φαίνεται να είναι πολύ νωρίς για να μπορέσουμε να δώσουμε κάποια απάντηση-εξήγηση στο πως και γιατί συνέβη, μπορούμε όμως να πούμε με σιγουριά ότι πολύ επενδυτές έχασαν ολόκληρες περιουσίες καθώς στης 06-05-2022 η συνολική κεφαλοποίηση του φαίνεται να ξεπερνούσε τα 27 δις δολάρια (διάγραμμα 4) ενώ στις 12-05-2022 η ίδια αξία φαίνεται να αντιστοιχεί σε μόλις 50 εκατ. δολάρια.

Διάγραμμα 4

Graphical user interface, chart, line chart

Description automatically generated

Πηγή: Coinmarketcap.com

# Συμπεράσματα

Οι ενδείξεις και οι πληροφορίες που έχουμε έως σήμερα ίσως δεν έχουν ωριμάσει αρκετά ώστε να μπορούμε να βγάλουμε ασφαλή συμπεράσματα καθώς οι αγορά των κρυπτονομισμάτων βρίσκεται ακόμα στην εφηβεία της, αυτό που μπορούμε όμως να πούμε με σιγουριά βάση των παραπάνω είναι ότι όλα εξαρτώνται από το τι είδους επενδυτής είσαι, τι ανοχή έχεις στον κίνδυνο και πως διαχειρίζεσαι την μεταβλητότητα των τιμών. Πολλοί θεσμικοί επενδυτές επιλέγουν είτε να τα χρησιμοποιήσουν είτε να επενδύσουν σε αυτά γνωρίζοντας τους κινδύνους, άλλοι επιλέγουν συνειδητά να τα αποφύγουν. Όπως είδαμε τα κρυπτονομίσματα μέχρι στιγμής έχουν ταράξει για τα καλά τα νερά με πολλούς να παίρνουν ακραίες θέσεις είτε υπέρ είτε κατά και άλλους να μένουν σιωπηλοί παρατηρητές. Ας μη ξεχνάμε όμως ότι ο γνωστός κολοσσός Amazon το 1999 είχε τιμή κοντά στα 90 δολάρια ενώ το 2001 κοντά στα 6 δολάρια ανά μετοχή, σήμερα έχει ξεπεράσει τις 3,500 χιλιάδες δολάρια και αυτό χωρίς να σκεφτούμε τις διασπάσεις μετοχών.

Απόλυτη ασφάλεια στις αγορές δεν υπήρξε ούτε θα υπάρξει ποτέ, όλα έχουν να κάνουν με την πρόθεση ανάληψης ρίσκου.

O γνωστός δισεκατομμυριούχος Charlie Munger είχε δηλώσει: ΄΄ Νιώθω περήφανος για το γεγονός ότι απέφυγα το Bitcoin, είναι σαν αφροδίσιο νόσημα΄΄, O Sam Zell είχε δηλώσει σκεπτικός ενώ ο Elon Musk είχε εκφράσει μικτές απόψεις, εσύ τι πιστεύεις;

# Βιβλιογραφία

**Antonio Fatás, Beatrice Weder di Mauro** 07 May 2018 ‘’Making (some) sense of cryptocurrencies: ΄΄When payments systems redefine money΄΄

Allie Grace Garnett January 11 2022 ΄΄ What you need to know about cryptocurrency investing΄΄, Investopedia

Carla Mozée 2021 <https://markets.businessinsider.com/news/currencies/13-top-banks-investing-cryptocurrency-blockchain-technology-funding-blockdata-bitcoin-2021-8>

**Erik Feyen, Yusaku Kawashima, Raunak Mittal** 19 March 2022 ΄΄The ascent of crypto assets: Evolution and macro – financial drivers΄΄

“Erik Feyen Erik H.B.; Kawashima, Yusaku; Mittal, Raunak. 2022. Crypto-Assets Activity around the World: Evolution and Macro-Financial Drivers. Washington, DC: World Bank. © World Bank. https://openknowledge.worldbank.org/handle/10986/37115 License: CC BY 3.0 IGO.”

<https://coinmarketcap.com/currencies/terra-luna/>

<https://www.coindesk.com/>

Linda Schilling, Harald Uhlig 11 October 2018 ‘’Some simple Bitcoin economics’’

Jon Danielsson 11 March 2022 ‘’ Cryptocurrencies and the war in Ukraine’’

Jon Danielsson 09 November 2018 ‘’Cryptocurrencies: Financial stability and fairness’’

**Jon Danielsson** 26 February 2021 ‘’What happens if bitcoin succeeds?’’

Jake Frankenfield 2021 ‘’OneCoin’’, Investopedia

The Daily Californian ‘’What famous Billionaires have to say about investing in Bitcoin’’ 2021

Rakesh Sharma 2022 ‘’Top 5 Bitcoin Investors’’, Investopedia

Wei Sun, Alisher Tohirovich Dedahanov, Ho Young Shin, Wei Ping Li 2021 ‘’Factors affecting institutional investors to add crypto currency to asset portfolios’’

Yoichi Tsuchiya, Naoki Hiramoto 2021 ‘’How cryptocurrency is laundered: Case study of Coincheck hacking incident’’

Satoshi Nakamoto, Wikipedia